Datanglah Kepada Bapa Kita di Syurga Prakata Selamat datang kepada 40-hari Puasa & Doa & Kebajikan kebangsaan untuk Malaysia! (versi Anak- Anak!) Kita sangat gembira kerana anda menyertai ribuan anak-anak Kristian yang lain untuk berdoa bagi negara kita dan keperluan lain di dunia, untuk tahun yang kedua. Di dalam Lukas 18:1: Kemudian Yesus menceritakan perumpamaan ini untuk mengajar pengikut-pengikut-Nya supaya sentiasa berdoa dan tidak putus asa. Oleh itu, kita pun mesti terus berdoa untuk seluruh negara, terutamanya bagi anak-anak yang belum mendengar Berita Baik Yesus. Setiap anak ada hak untuk memilih supaya "Datang Kepada Bapa Kita di Syurga", tema untuk tahun ini. Kita ingin sekali mendengar Dia berkata, seperti bapa berkata kepada anaknya yang sesat, "Cepat, bawalah jubah yang terbaik dan pakaikan pada dia. Kenakan cincin pada jarinya dan kasut pada kakinya. Pilihlah anak lembu yang gemuk lalu sembelih. Marilah kita rayakan kepulangannya dengan perjamuan. Anakku ini sudah mati, tetapi sekarang hidup pula; dia sesat, tetapi sekarang ditemui semula.' Lalu perjamuan itu dimulakan. Mulakanlah perjalanan doa ini dengan mengucapkan doa berikut: Ya Bapa kami di syurga, Terima kasih kerana sangat mengasihi saya. Pada waktu saya berbuat salah pun dan tidak menghormati Engkau, kasih-Mu tidak pernah habis, dan Engkau mahu mengampuni saya. Engkau juga sudah berjanji supaya tidak sekali-kali meninggalkan saya. Tolonglah saya untuk bertekun dalam doa dan mengongsikan kasih-Mu yang tidak berkesudahan kepada kawan-kawan & orang lain, yang belum mengenal Engkau. Dalam nama Yesus. Amin. 3
4 Datanglah Kepada Bapa Kita di Syurga Berpuasa tolak Doa =Kelaparan! Jadi, berpuasa itu apa? Bukan membuat diri anda lapar, sekiranya anda merancang untuk mengurangkan berat badan. Bukan untuk menunjuk- nunjuk bahawa anda boleh bertahan sekian lama, sehingga kawan-kawan berkata "Wah". Berpuasa bererti bertahan tanpa sesuatu yang penting dalam hidup untuk tempoh tertentu bagi tujuan yang khusus. Sesuatu itu bukan semestinya makanan. Kemungkinan ia merujuk kepada televisyen, hiburan, komputer, hobi, atau sesuatu benda yang anda amat gemar, seperti ais krim. Musa berpuasa semasa Tuhan memberi dia Hukum Sepuluh di Gunung Sinai. Dalam Nehemia 9, orang Yahudi berpuasa semasa mereka mengakui dosa dan bertaubat. Di dalam kitab Ester, orang Yahudi berpuasa semasa mereka berdoa kepada Tuhan untuk menyelamatkan mereka. Yesus berpuasa selama 40 hari sebelum Dia memulakan pelayanan-Nya. Apabila anda berpuasa, anda menyatakan kesungguhan anda kepada Tuhan. Anda merendahkan diri di hadapan Tuhan yang suci. Anda mengetepikan "keinginan dan keperluan" sendiri dan masuk ke dalam kehendak Tuhan. Anda lebih bersungguh-sungguh dengan Tuhan dan Firman-Nya. Anda dapat mengerti hal-hal dengan lebih baik dan berdoa dengan lebih tepat. Tetapi berpuasa hanya berkesan apabila dilakukan dengan niat dan sikap yang betul. Tuhan mesti
Datanglah Kepada Bapa Kita di Syurga dimuliakan, bukan diri kita sendiri. Jika berpuasa membuat kita jengkel dan marah, lebih baik kita berdamai dengan Tuhan. Bacalah Yesaya 58.1-5 dan Matius 6.16-18 untuk melihat contoh puasa yang salah. Bacalah Ezra 8.21-23 dan Yesaya 58.6-11 untuk melihat contoh puasa yang betul. Ingatlah, Tuhan hanya menghormati puasa yang menghormati Dia. Berdoa dan berpuasa saling berganding tangan. Kedua-duanya rakan sekerja. Puasa menambahkan kuasa kepada doa. Doa menambahkan erti kepada puasa. Puasa Separuh - Tidak makan makanan keras pada masa makan tertentu, seperti makan tengah hari. Minum air sahaja Anda boleh berpuasa dalam banyak Puasa Daniel - Tidak makan daging cara. Berdoalah dan mohonlah kepada Tuhan untuk menunjukkan cara berpuasa yang harus anda ikuti. Berpuasa Makanan Puasa Penuh - Tidak digalakkan bagi anak-anak kecil. Cara ini bererti anda tidak makan makanan keras selama sekurang-kurangnya 24 jam atau lebih. Puasa 1-masa makan - Tidak makan pada satu masa makan setiap hari, seperti makan tengah hari atau petang (tetapi anda tidak boleh makan snek untuk menggantikan makanan). Anda harus makan sarapan pagi. atau manisan (seperti pembasuh mulut yang manis dan snek) Makan sayuran, buah-buahan, nasi atau mi sahaja. Minum jus buah-buahan. Puasa Hiburan Sebilangan kita boleh bertahan tanpa makanan selagi ada TV atau sambungan Internet atau permainan komputer. Rupanya kita lebih bergantung kepada hiburan daripada makanan! Jika anda merasa Tuhan menyuruh anda berpuasa terhadap semua hiburan, taatilah Dia. Anda akan hairan melihat betapa seronoknya anda walaupun tiada TV. Bersambung di hal. 5 5
Datanglah Kepada Bapa Kita di Syurga Bagaimana Menikmati 40 Hari Tersebut A singkan banyak masa untuk mencari Tuhan dalam doa. Inilah masa yang istimewa dalam sehari yang menjadi kepunyaan anda dan Tuhan sahaja. Lagipun, berdoa akan membantu mengurangkan perasaan lapar. Dalam masa anda bersama-sama Tuhan, anda seharusnya berdoa, membaca Alkitab (Firman), Menyembah, dan cuba melakukan apa yang anda baca, doakan, dan nyanyikan (Perbuatan). hari. Renungkan apa yang anda sudah baca dan tanyalah diri sendiri, "Apakah yang aku belajar mengenai Tuhan dalam bahagian ini? Apakah yang Dia ingin aku lakukan?" Pastikan anda menulis apa yang anda pelajari di dalam "kotak" yang disebut "Ilham". Berusahalah untuk melaksanakan cadangan di dalam kotak TINDAKAN. Yesus berkata, kita bukannya mendengar Firman-Nya sahaja melainkan kita juga harus MELAKUKANNYA. Pasang kaset atau CD penyembahan dan ikutlah menyanyi (sememangnya tanpa gangguan). Hayatilah dengan sungguh-sungguh senikatanya, dan ambillah keputusan untuk melaksanakan apa yang anda nyanyikan. Sebahagiannya berbentuk perbuatan baik, yang menyatakan kasih Tuhan kepada orang lain. Sebahagian lagi berbentuk tindakan yang mempunyai erti rohani dan membantu anda berdoa. Bawalah orang lain menyertai anda Berdoalah dengan suara kuat sesering Puasa bersama Keluarga - mungkin. Jika anda tidak dapat berdoa kuat (misalnya, anda berada di dalam kelas), cubalah bersikap seperti Yesus sekiranya Dia dalam keadaan anda. Teruslah berdoa supaya anda mencontohi Dia! Bacalah bahagian firman Tuhan setiap Doronglah keluarga anda untuk bersama-sama menerima cabaran, walaupun jenis puasa yang dilakukan berbeza-beza. Bawalah ibu bapa untuk mengasingkan satu masa tertentu setiap hari bagi keluarga anda berdoa dan membaca Alkitab bersama-sama. 6
Datanglah Kepada Bapa Kita di Syurga Puasa bersama Persatuan Kristian - Anjurkan puasa di sekolah anda melalui Persekutuan Kristian atau Persatuan Kristian. Usahakan supaya berkumpul untuk beberapa minit setiap hari (jika boleh) semasa rehat, sebelum atau selepas sekolah. Jika anda mempunyai kesaksian mengenai firman Tuhan kepada anda atau pekerjaan-Nya melalui anda, kongsikanlah hal itu dengan rakan-rakan. Berkumpullah sekali seminggu untuk mendorong satu sama lain, beribadah dalam penyembahan, dan berdoa. dan kawan-kawan mempunyai telefon bimbit, bergilir-gilirlah mengirimkan peringatan. Anda juga boleh mengirimkan Ayat Alkitab untuk mendorong kawan-kawan. Puasa bersama Kelompok Sel - Jika anda sering menghadiri kelompok sel bersama dengan keluarga, aturlah satu masa perkongsian dalam perkumpulan sel, agar anda dapat saling mengongsikan apa-apa ilham yang telah Tuhan berikan kepada anda. Jika boleh, carilah seorang pasangan berdoa dalam pertengahan minggu untuk mendorong satu sama lain. Puasa melalui SMS - Jika anda Berpuasa tolak Doa=Kelaparan!: Sambungan dari hal. 3 Puasa Semua Hiburan - Teruskan hidup tanpa TV, tayangan, komputer (kecuali kerja rumah), muzik (kecuali muzik ibadah penyembahan), permainan (sama ada dengan papan, kad, video, komputer, telefon bimbit, atau Internet) dan apa sahaja yang mengalihkan perhatian serta memakan masa. sesuatu yang anda gemar sekali buat (mungkin bersukan, membaca, melukis, menari, bermain alat muzik atau hanya bercakap-cakap). Jika tidak boleh berpuasa penuh, setidak-tidaknya kurangkan masa untuk hobi anda tersebut. Puasa Kata - Berhati-hatilah Puasa Khusus - Tentu sekali anda boleh bermula dengan yang kecil, seperti tidak menonton TV selama beberapa hari. Apabila anda sudah menguasai "kelaparan TV", bolehlah anda berpuasa terhadap hal-hal lain juga. Puasa Hobi - Jangan lakukan terhadap setiap kata yang anda ucapkan. Buanglah semua kata-kata yang kotor dan kasar. Biarlah kebaikan dan kelembutan keluar dari mulut anda. Tentu sekali kata-kata yang anda ungkapkan itu datangnya dari minda. Oleh itu, anda juga mesti mengawal apa yang masuk ke dalam kepala. 7
Datanglah Kepada Bapa Kita di Syurga HARI 1: 22 Julai Dicipta dengan ajaib Mazmur 139:13-16 Tubuh anda adalah karya seni yang mengagumkan. Anda dicipta dengan berhati- hati dan ajaib. Tubuh terdiri daripada satu ratus juta sel. Ia ditunjang oleh lebih 200 tulang, yang bersambung pada sendi-sendi yang bergerak agar anda boleh bergerak. Bayangkan jika sekiranya tiada sendi pada tangan anda (di siku, pergelangan tangan dan jari), anda tak dapat mengirim SMS kepada kawan karib anda di telefon. Lidah anda mempunyai 10,000 rasa, yang membantu merasa yang manis, asam, pahit dan masin. Kemudian, 80,000 km saraf bergerak di seluruh tubuh anda untuk membantu mengawal dan menyelaras pergerakan anda. Itulah sebabnya Alkitab berkata bahawa anda "kemuncak penciptaan-Nya". Ertinya, andalah yang nombor satu di antara semua yang diciptakan-Nya. BERDOALAH • Puji Tuhan atas tubuh anda yang mengagumkan. • Mohon Tuhan untuk menolong anda memelihara tubuh dengan baik, misalnya, makan dengan sewajarnya, bersenam dan berehat dengan secukupnya. Pada masa yang sama, mohonlah Dia untuk menolong anda menerima bentuk badan anda. Ada sebilangan gadis yang mahu menjadi kurus kerana meniru bintang filem dan pelakon. BERTINDAKLAH Carilah maklumat lain mengenai tubuh anda yang mengagumkan, dari buku atau Internet. 8 Minggu 1: Rancangan Bapa Kalendar Doa untuk Bangsa-Bangsa Bangladesh Jemaah berasa takut dan tidak yakin kerana jumlah mereka sedikit dan terbahagi-bahagi kepada 32 denominasi. Banyak antara gereja tersebut tidak mahu bekerjasama dengan satu sama lain. Keadaan ini bukan saja merosakkan kesaksian Kristian terhadap orang bukan Kristian, tetapi juga membuka jalan kepada kumpulan fundamentalis Islam untuk memberikan tekanan kepada pemerintah untuk memerintah Bangladesh menurut pemerintahan Syariah. Berdoalah menentang kecenderungan tersebut.
Datanglah Kepada Bapa Kita di Syurga HARI 2: 23 Julai Taatilah Panggilan Kejadian 12:1-3, 18:19 Tuhan mempunyai rancangan yang hebat untuk Abraham, tetapi mula-mula Abraham mesti mentaati petunjuk-Nya agar rancangan itu jadi. Dia harus meninggalkan hidupnya yang selesa di bandar dan pergi ke mana saja yang diarah oleh Tuhan. Perkara itu tidak mudah tetapi Abraham taat. Oleh itu, Tuhan sangat memberkati dia dengan menjadikannya bapa banyak bangsa. BERDOALAH • Untuk ibu bapa anda agar mereka sentiasa mentaati Tuhan. Untuk anda sendiri agar menjadi kegembiraan ibu bapa kerana anda mentaati mereka. Untuk ibu bapa agar membimbing anak-anak mereka untuk melakukan yang benar dan menyenangkan hati Tuhan. BERTINDAKLAH Pada hari ini, berjanjilah dengan diri sendiri bahawa anda menjadikan Tuhan nombor satu dalam hidup anda. Minggu 1: Rancangan Bapa Kalendar Doa untuk Bangsa-Bangsa China Menurut satu legenda purba, dahulu kalanya China menyembah Allah yang disebut di dalam Alkitab - Allah di Syurga. Tetapi China telah membelakangi Tuhan, namun Tuhan tidak membelakangi China. Penganiayaan orang Kristian China telah membawa tuaian jiwa yang tidak diduga masuk ke dalam kerajaan Tuhan, sejumlah kira-kira 15,000 orang yang baru percaya dalam satu hari. Puji Tuhan atas kasih- Nya untuk China! 9
Datanglah Kepada Bapa Kita di Syurga HARI 3: 24 Julai Hormatilah Efesus 6:1-3 Adakah anda merasa sukar sekali untuk mentaati ibu bapa anda? Adakah anda lebih suka melakukan hal sendiri atau membuatnya menurut cara anda? Mungkin anda menganggap ibu bapa anda sangat cerewet dan tidak cool. Kalau ya pun, anda masih harus menghormati mereka dengan mentaati mereka. (Misalnya, membantu dalam tugas- tugas di rumah tanpa disuruh dan belajar dengan rajin.) Kemudian, anda akan menerima restu Tuhan. Sekiranya ibu bapa anda menyuruh anda melakukan hal yang tidak betul (seperti menipu semasa peperiksaan atau berbohong), jangan ikut. Tetapi anda masih harus menghormati mereka dengan memberitahu mereka secara sopan bahawa suruhan mereka itu salah. BERDOALAH • Agar Tuhan memberi anda keinginan dan kekuatan untuk mentaati ibu bapa anda. Agar anda menghormati orang yang lebih tua. BERTINDAKLAH Tawarkan diri untuk membantu ibu bapa anda melakukan tugas-tugas di rumah. 10 Minggu 1: Rancangan Bapa Kalendar Doa untuk Bangsa-Bangsa Laos Keperluan penginjilan antara-budaya amat besar. Salah satu daripada 90 suku yang berlainan di Laos, hanya kira-kira 12 suku yang ada orang Kristian. Kebanyakan suku ini tidak pernah mendengar nama Yesus Kristus. Sejak perubahan Pemerintah pada 1975, tiada mubaligh antara- budaya dari luar negara telah diberikan izin untuk melayani di Laos. Berdoalah agar Tuhan membangkitkan mubaligh tempatan yang melakukan penginjilan antara- budaya.
Datanglah Kepada Bapa Kita di Syurga HARI 4: 25 Julai Satu Keluarga 1 Yohanes 3:1-2 " Ketahuilah bahawa Allah Bapa sangat mengasihi kita! Dia amat mengasihi kita, sehingga kita diakui sebagai anak-anak Allah dan memang kita anak-anak Allah. (1 Yohanes 3:1) Ada banyak orang Kristian di Malaysia yang menghadiri banyak gereja yang berlainan. Tuhan mahu agar semua anak-anak-Nya hidup dan bekerjasama sebagai satu keluarga besar, dan kepalanya ialah Yesus. Mazmur 133:1, "Alangkah baiknya dan indahnya apabila umat Allah hidup dengan rukun!" BERDOALAH • Berterima kasih atas semua jenis gereja di Malaysia. • Agar gereja kita menjadi "kawan baik" dengan satu sama lain, serta merancang aktiviti yang boleh dilakukan bersama. BERTINDAKLAH Bercakaplah kepada seorang kawan Kristian (mungkin kawan sekelas) yang menghadiri gereja lain. Kenalilah gerejanya dengan lebih baik. Minggu 1: Rancangan Bapa Kalendar Doa untuk Bangsa-Bangsa Sri Lanka Berdoalah agar perang suku berhenti di antara Sinhalese yang banyak dan Tamil yang sedikit, yang menuntut negara sendiri di sebelah utara dan timur negara ini. Perang ini telah mengorbankan 100,000 orang, sementara ribuan lagi yang terpaksa berpindah tempat dan dicacatkan. Terdapat kira-kira 800,000 orang pelarian di dalam negara dan lebih satu juta pelarian di luar negara. 11
Datanglah Kepada Bapa Kita di Syurga Hari 5: 26 Julai Kedaulatan Amsal 8:15-16 Kita orang Malaysia menikmati banyak perkara yang baik. Memang Tuhan sudah memberkati negara kita, tetapi agar negara kita terus aman, pemerintah memerlukan hikmat Tuhan untuk memerintahnya. Oleh itu, semasa kita menikmati berkat- Nya, marilah berdoa agar Dia memberi pemerintah kita kebijaksanaan untuk memerintah negara dengan adil. BERDOALAH • Agar pemerintah kita prihatin dan menjaga golongan miskin. Terutamanya untuk para pemimpin Kristian dalam kerajaan, agar mereka melaksanakan kerja dengan baik. BERTINDAKLAH Adakah anda tahu nama para menteri Kabinet dan tanggungjawab mereka? Log masuk ke dalam untuk mendapat maklumat lanjut mengenai para ahli Kabinet. 12 Minggu 1: Rancangan Bapa Kalendar Doa untuk Bangsa-Bangsa Vietnam Sejak kejatuhan Saigon pada 1975, bilangan orang Kristian injili telah meningkat meskipun dianiaya dengan dahsyat sekali oleh pemerintah Komunis. Perkara ini berlaku kerana mereka memperhatikan kepentingan melatih pemimpin. Orang Kristian yang masih muda dan anggota gereja telah menerima cabaran kepimpinan apabila ramai pastor mereka ditangkap dan gereja-gereja ditutup. Berdoalah untuk para pemimpin tersebut.
Datanglah Kepada Bapa Kita di Syurga HARI 6: 27 Julai Urusan Bapa Matius 6:33 Alkitab berkata bahawa kita harus "Sebaliknya utamakanlah Pemerintahan Allah dan lakukanlah kehendak-Nya" (Matius 6.33). Ertinya, Tuhan lebih penting daripada segala sesuatu. Apabila anda dicubai untuk memberi masa yang lebih banyak untuk hal-hal lain daripada Tuhan dan urusan- Nya, ingatlah untuk kembali dan berdekat kepada-Nya. BERDOALAH • Mohonlah Tuhan untuk menolong anda menjadikan Dia nombor satu dalam hidup anda. • Mohonlah Tuhan untuk menolong anda membahagikan masa supaya anda ada masa membaca Alkitab, belajar, bermain dan berehat. BERTINDAKLAH Adakah anda membaca Alkitab setiap hari? Jika tidak, mulailah membacanya hari ini. Minggu 1: Rancangan Bapa Kalendar Doa untuk Bangsa-Bangsa Korea Utara Berdoalah untuk orang Kristian di kem-kem tahanan, kerana hampir tiada seorang pun yang keluar. Ada seramai 200,000 orang di kem-kem tersebut, termasuk ribuan orang Kristian. Tolong doakan ribuan orang Kristian dan puluhan ribu orang lain yang tidak bersalah, yang terlantar di dalam kem-kem penganiayaan yang mengikut cara Stalin. Berdoalah agar mereka tidak hilang iman, melainkan tetap bertekun untuk mengikut Tuhan. 13
Datanglah Kepada Bapa Kita di Syurga HARI 7: 28 Julai Setiap Lidah Mengaku Yesaya 45:22-23, Roma 10:14-15 Sejumlah 6.35 bilion (6,350 juta) orang yang tinggal di planet bumi. Inggeris adalah bahasa yang paling banyak digunakan, tetapi masih ada ribuan bahasa dan jutaan orang yang hanya tahu bahasa mereka sendiri. Kita perlu mempelajari bahasa mereka supaya kita dapat memberitahu mereka tentang Yesus. Bapa kita di syurga ingin setiap orang mendengar tentang kasih-Nya. BERDOALAH • Untuk agensi misi yang bekerja dalam penterjemahan Alkitab ke dalam bahasa lain. Berdoalah agar Tuhan mengutus orang untuk bergabung dengan agensi- agensi ini sebagai mubaligh. Untuk mubaligh yang melayani di negara yang jauh dari rumah mereka agar mereka gembira dalam pelayanan mereka. BERTINDAKLAH Kajilah lebih banyak tentang mubaligh dan ketahuilah pekerjaan mereka. Tanyalah ibu bapa atau guru sekolah minggu atau pemimpin gereja. 14 Minggu 1: Rancangan Bapa
Datanglah Kepada Bapa Kita di Syurga Minggu 1: Rancangan Bapa Adakah Tuhan bercakap dengan anda secara istimewa? Ambil masa sekarang untuk menulis apa yang dikatakan-Nya: 15
Datanglah Kepada Bapa Kita di Syurga Hari 8: 29 Julai Keistimewaan Besar! Yohanes 1:12-13 K etika anda percaya kepada Yesus Kristus, anda menerima keistimewaan menjadi anak Tuhan. Sebagai anak yang termasuk dalam perjanjian, anda diberi wibawa, hak-hak rohani, untuk mengongsikan kasih Bapa kepada setiap orang di negara ini. BERDOALAH • Akuilah apa-apa ketidakpercayaan atau ketakutan dalam perhubungan anda dengan Allah Bapa. Dengan kesyukuran dan terima kasih atas keistimewaan mengongsikan kasih Tuhan. BERTINDAKLAH Kongsikan dengan seseorang bagaimana anda telah menerima keistimewaan ini. 16 Minggu 2: Pemberian Bapa Kalendar Doa untuk Bangsa-Bangsa Korea Selatan Berdoalah untuk saudara seiman kita di Korea Selatan agar mereka terus menginjil dan dapat menyokong pelarian Kristian di Korea Utara. Pada 12 April 2002, seorang pastor dari Korea Selatan, Pastor Bond-Il Choi telah ditangkap di China kerana dia memberi bantuan dalam bentuk tempat tinggal, makanan, pakaian dan Firman Tuhan kepada orang Korea Utara yang telah melarikan diri. Doakan perlindungan untuknya dan para penginjil yang lain.
Datanglah Kepada Bapa Kita di Syurga HARI 9: Julai 30 Kasih tanpa syarat 1 Yohanes 4:9,13 Dahulunya, kita tidak mengasihi Tuhan. Sebenarnya, Alkitab menyatakan bahawa kita telah dipisahkan daripada-Nya dan dalam keadaan ini Dia menunjukkan kebesaran kasih-Nya untuk kita dengan memberikan Anak-Nya untuk mati bagi kita. Itulah pernyataan kasih tanpa syarat! Marilah kita mohon kepada Tuhan untuk menolong kita menunjukkan kasih tanpa syarat ini kepada ahli keluarga kita. BERDOALAH • Untuk ibu bapa kita supaya mereka setia kepada Tuhan dan satu sama lain. Untuk anak-anak agar membesar dalam keluarga yang ada kasih, sukacita dan kesyukuran. BERTINDAKLAH Cubalah keluar dengan satu daripada ahli keluarga anda pada hujung minggu ini, dan berseronoklah. Minggu 2: Pemberian Bapa Kalendar Doa untuk Bangsa-Bangsa Bhutan Orang Kristian dipaksa membuat janji bertulis supaya tidak berkumpul untuk beribadah ataupun menginjil. Hukuman melanggar larangan tersebut adalah pengguguran semua bantuan dari pemerintah, kehilangan pendidikan percuma untuk anak-anak mereka, kehilangan peluang untuk naik pangkat dan latihan, pemecatan dari pekerjaan, pembatalan lesen perniagaan, pengehadan pergerakan, dan untuk pelanggaran yang berulang, hukumannya dibuang negeri. 17
Datanglah Kepada Bapa Kita di Syurga HARI 10: 31 Julai Hikmat Tuhan Amsal 1:1-9 A yat-ayat Alkitab hari ini mencabar orang muda untuk mencari hikmat dan mendapat pengetahuan serta caranya hikmat Tuhan dapat memberikan kepintaran kepada yang kurang pandai. Orang itu akan menerima pengetahuan dan pengertian, serta menjadi semakin bijak dan mendapatkan nasihat yang baik. Senarainya semakin panjang dan ada beberapa istilah yang berbeza untuk menerangkan hikmat dan pembenaran yang sejati, yang termasuk dalam pengenalan dan pelaksanaan kehendak Tuhan. Adakah ini matlamat hidup anda - mencari hikmat Tuhan? BERDOALAH • Agar anda membesar dan bertumbuh dalam hikmat, serta disukai Tuhan dan manusia. Agar belia kita ingin mencari hikmat Tuhan dan menjadi orang yang mempengaruhi masyarakat. BERTINDAKLAH Bawalah beberapa teman anda dan pelajarilah perkataan - hikmat. 18 Minggu 2: Pemberian Bapa Kalendar Doa untuk Bangsa-Bangsa Burma Orang Kristian adalah kaum di pergunungan. Pada 15 Mac 1899, mubaligh Amerika mula- mula bertemu dengan kaum yang tidak beragama. Kini, kaum Chin hampir semuanya sudah masuk agama Kristian - sehingga golongan beragama Buddhist yang militan amat marah dan mereka disokong oleh pihak pemerintah. Kemarahan ini telah mengakibatkan gerakan yang kuat untuk menjadikan kaum Chin penganut agama Buddhist. Mereka menghadapi penganiayaan dan pencubaan untuk menyangkal iman. Doakanlah mereka.
Datanglah Kepada Bapa Kita di Syurga Hari 11: 1 Ogos Penghibur kita Yohanes 14:15-17 P enghibur ini ialah Roh Allah. Dia mengajar, membimbing, dan menghibur kita. Dia bekerja dalam hidup kita untuk menjadikan kita lebih menyerupai Yesus. BERDOALAH • Agar anda mula menghargai pekerjaan Roh Allah dalam hidup anda. Agar kuasa Roh Allah nyata dalam hidup semua orang beriman. BERTINDAKLAH Hafallah semua sifat daripada Roh Allah yang terdapat di dalam Galatia 5.22-23. Minggu 2: Pemberian Bapa Kalendar Doa untuk Bangsa-Bangsa Brunei Kementerian Pendidikan mewajibkan semua pelajar, termasuk orang bukan Islam, untuk belajar iman Islam dan tulisan jawi (aksara Arab). Bagaimanapun, Pemerintah tidak melarang atau mengehadkan ibu bapa untuk memberikan ajaran agama kepada anak-anak mereka di rumah sendiri. Doakanlah semua ibu bapa Kristian agar dapat memberikan pendidikan yang berkesan kepada anak-anak mereka mengenai ajaran Tuhan di rumah mereka. 19
Datanglah Kepada Bapa Kita di Syurga HARI 12: 2 Ogos Sifat daripada Tuhan Amsal 16:12 Kerajaan kita telah melancarkan 'perang' melawan rasuah, dadah, dan merokok. Kerajaan juga telah memulakan kempen untuk mendorong rakyat Malaysia supaya lebih sopan dan beradab (yang bererti bersopan santun). Sebagai orang Kristian, kita berperanan untuk bersifat mulia, jujur dan baik. Teruslah berdoa untuk orang yang percaya kepada Tuhan supaya diberikan kedudukan yang berkuasa kerana "Keadilan meninggikan martabat bangsa." BERDOALAH • Agar Perdana Menteri kita mempunyai hikmat Tuhan dan nilai-nilai yang mulia. Untuk keluarga PM, khasnya isteri beliau, Datin Paduka Seri Endon Mahmood, agar sihat dan bijaksana menjadi penolong PM. Untuk semua pemimpin kerajaan dan penguasa tempatan agar bekerjasama dengan "perang" kerajaan (melawan dadah, merokok, dsb.) BERTINDAKLAH Amalkan sopan santun asasi, seperti mengatakan "Sila/Tolong" dan "Terima kasih", serta menyapa ibu bapa dan guru dengan sopan. Apa lagi sopan santun yang anda boleh ingat? 20 Minggu 2: Pemberian Bapa Kalendar Doa untuk Bangsa-Bangsa India Oleh sebab penganiayaan yang semakin meningkat, jemaah kini mulai menyedari keperluan untuk bersatu. Untuk kali yang pertama dalam sejarah di India, gereja Katolik, Protestan dan Injili telah bergabung untuk membentuk Forum Kristian Bersatu, yang kini berfungsi dan diiktiraf oleh Pemerintah. Marilah berdoa agar dengan kesatuan ini, India akan mengenal bahawa Yesus itulah Tuhan!
Datanglah Kepada Bapa Kita di Syurga HARI 13: 3 Ogos Kekayaan Ulangan 8:12-20 Umat Israel mengembara di gurun selama 40 tahun. Pada masa itu, mereka bergantung penuh kepada Tuhan untuk mendapatkan makanan, air, pakaian dan segala sesuatu. Sekarang, apabila mereka masuk ke Tanah Perjanjian dan bakal menikmati hidup yang baik, Tuhan mengingatkan mereka supaya tidak lupa akan Dia. Segala yang baik berasal daripada Tuhan. Demikian juga, semua yang anda miliki telah diberikan oleh Tuhan. Anda mungkin berfikir bahawa semua itu diberi oleh ibu bapa anda, tetapi Tuhan itulah yang memberi mereka kekuatan dan kesihatan untuk bekerja dan mendapatkan wang untuk membelikan anda benda-benda itu. BERDOALAH • Berterima kasih kepada Tuhan atas semua milik anda. Agar anda murah hati untuk melayani Tuhan dengan apa yang terbaik yang ada pada anda. BERTINDAKLAH Belilah suatu hadiah untuk seorang teman. Minggu 2: Pemberian Bapa Kalendar Doa untuk Bangsa-Bangsa Nepal Gereja di Nepal telah melihat pertumbuhan yang besar dalam beberapa tahun kebelakangan ini. Operation World melaporkan penggandaan bilangan sehingga 400,000 pada tahun 1990-an. Bagaimanapun, orang Kristian di dalam satu-satunya kerajaan Hindu di dunia, masih mengalami penganiayaan. Pelampau Hindu telah mengisytiharkan bahawa mereka akan menumpahkan darah untuk melindungi agama Hindu di Nepal. Berdoalah agar darah orang yang terkorban kerana Kristus akan menjadi benih jemaah. 21
Datanglah Kepada Bapa Kita di Syurga HARI 14: 4 Ogos Kesaksian Anda Yohanes 4:10-18; Yehezkiel 47:7-9 Pernahkah anda memberitahu seorang kawan mengenai Yesus? Dengan berani, perempuan Samaria memberitahu kawan-kawan di kampungnya mengenai Yesus dan ramai di kalangan mereka yang percaya kepada-Nya. Tuhan juga boleh menggunakan kesaksian anda untuk membawa kawan-kawan anda kepada-Nya. BERDOALAH • Agar lebih ramai orang Kristian yang rela menjadi penginjil. Untuk perlindungan dan ketabahan bagi penginjil. BERTINDAKLAH Kongsikan kesaksian anda dengan seorang kawan hari ini. 22 Minggu 2: Pemberian Bapa
Datanglah Kepada Bapa Kita di Syurga Minggu 2: Pemberian Bapa Adakah Tuhan bercakap dengan anda secara istimewa? Ambil masa sekarang untuk menulis apa yang dikatakan-Nya: 23
Datanglah Kepada Bapa Kita di Syurga Hari 15: 5 Ogos Kita semua penting bagi Tuhan 2 Petrus 3:14-15a Kristus mati untuk kita semasa kita masih orang berdosa! Dia akan sentiasa mengasihi kita. Tetapi kita seharusnya berusaha hidup menurut kehendak-Nya, kerana kita penting bagi-Nya. BERDOALAH • Agar sukacita kita, kerana mengetahui Yesus mengasihi kita akan menolong orang lain mengenal Dia. Agar Tuhan menolong kita melihat bahawa setiap orang penting bagi-Nya. BERTINDAKLAH Kirimlah satu nota kepada seorang kawan atau ahli keluarga untuk memberitahu bahawa dia penting bagi anda. 24 Minggu 3: Kesabaran Bapa Kalendar Doa untuk Bangsa-Bangsa Indonesia Hasil suatu kaji selidik yang dikeluarkan pada 11 November 2004 menunjukkan bahawa suatu peratusan yang penting daripada penduduk Indonesia, tidak ada toleransi terhadap orang yang beragama lain. Awal tahun ini, segolongan Islam di Jawa dan Sumatera telah menggunakan undang- undang untuk menutup beberapa gereja. Mereka menggunakan peraturan daripada pemerintah yang menyatakan bahawa gereja boleh ditutup jika masyarakat tempatan membantah kewujudannya. Sekiranya perkara ini berlaku, berdoalah untuk orang Kristian agar terus bertemu di dalam rumah.
Datanglah Kepada Bapa Kita di Syurga HARI 16: 6 Ogos Kuat dalam Yesus Lukas 6:46-49, Yesaya 43:11-13 Yesus ingin kita menjadikan Dia dasar hidup kita. Perkara ini berlaku apabila kita melakukan perintah-Nya, dan bukan mendengar sahaja. Dengan itu, kita menjadi kuat dalam Dia. BERDOALAH Agar Tuhan menjadi yang paling penting dalam hidup dan keluarga kita. BERTINDAKLAH Kadang-kadang, di rumah kita bersikap "ambil ringan" dan lalai. Ingatlah, semasa kita melakukan tugas-tugas rumah dan kerja rumah, kita harus tunjukkan kasih kita kepada Yesus melalui perbuatan kita. Minggu 3: Kesabaran Bapa Kalendar Doa untuk Bangsa-Bangsa Mongolia Kumpulan agama yang ada: Buddhist Lama 50%, Tiada Agama 40%, Shaman dan Kristian 6%, Islam 4%. Ada kebebasan beragama di negara ini meskipun undang-undang mengehadkan kegiatan membawa orang lain menganut agama baru. Berdoalah untuk orang Kristian yang sedikit bilangannya, dan agensi misi yang banyak dari luar yang berada di dalam negara ini, agar berjaya dalam penginjilan. 25
Datanglah Kepada Bapa Kita di Syurga HARI 17: 7 Ogos Tuhan ada rancangan untuk anda Yeremia 1:4-10 Sebelum anda lahir, Tuhan sudah mengenal anda dan ada rancangan untuk anda. Jangan berfikir anda terlalu muda untuk berbuat sesuatu bagi Tuhan. Jika Dia mahu anda melakukan sesuatu, Dia akan menolong anda. Dia selalu menyertai anda. BERDOALAH Bercakaplah kepada Tuhan mengenai harapan dan impian anda. Beritahulah Dia mengenai keinginan anda mengikut rancangan-Nya. BERTINDAKLAH Bacalah cerita Naaman di dalam 2 Raja 5.1-15. Ceritanya mengenai seorang budak perempuan yang ditangkap oleh musuh dan terpaksa bekerja sebagai hamba. Oleh sebab budak perempuan ini, Naaman, seorang komandan tentera, menjadi orang yang percaya kepada Tuhan. 26 Minggu 3: Kesabaran Bapa Kalendar Doa untuk Bangsa-Bangsa kemboja Kemboja masuk ke dalam masa kegelapan selama lebih 3 ½ tahun ketika rejim Pol Pot menaklukkan Phnom Penh pada 1975. Seluruh infrastruktur negara ini telah musnah sama sekali. Sekurang- kurangnya 1.5 juta orang, satu perlima penduduknya, mati kerana dibunuh, atau kebuluran. Semasa roda sejarah itu kembali ke tahun kosong, tidak terdapat agama, wang, pendidikan, sekolah dan sebagainya. Berdoalah mohon pertolongan Tuhan sementara pemerintah yang ada sekarang berusaha membangun semula negara ini.
Datanglah Kepada Bapa Kita di Syurga HARI 18: 8 Ogos Disipilin-Nya Ibrani 12:5-13 Ibu bapa mendisiplin kita untuk kebaikan kita kerana mereka mengasihi kita. Tuhan juga berbuat begitu kerana kita anak-anak-Nya. Disiplin tidak selalunya mudah bagi kita - tetapi ia berbaloi. BERDOALAH Untuk rahmat dan hikmat Tuhan untuk pemimpin kebaktian anak-anak dan ibu bapa anda. BERTINDAKLAH Buatlah sesuatu untuk menunjukkan penghargaan anda terhadap guru-guru kebaktian anak- anak. Minggu 3: Kesabaran Bapa Kalendar Doa untuk Bangsa-Bangsa Maldives Penduduk Maldives berjumlah 300,000 orang dan dianggap 100% Islam. Pemerintah mengamalkan Syariah (undang-undang Islam) dan undang- undang melarang agama lain, selain Islam, daripada diamalkan. Tsunami yang berlaku pada Disember lepas telah memusnahkan industri pelancongan yang amat berharga kepada negara ini, yang menyediakan dua pertiga pekerjaan dan menjadi bahagian yang terbesar dalam GDP. Berdoalah kepada Tuhan untuk membuka pintu bagi Injil- Nya masuk ke dalam negara ini melalui krisis tersebut. 27
Datanglah Kepada Bapa Kita di Syurga HARI 19: 9 Ogos Bersandarlah kepada Tuhan 2 Tawarikh 16 Raja Asa sombong. Dia mahu menyelesaikan masalahnya sendiri dan tidak bergantung pada Tuhan. Akhirnya, dia mengalami kesusahan dan bukan kemenangan. BERDOALAH Untuk kerajaan kita untuk menggunakan prinsip-prinsip Tuhan dalam semua urusannya. BERTINDAKLAH Ambillah keputusan untuk bersandar kepada Tuhan. Pilihlah satu daripada janji Tuhan dan tulislah. 28 Minggu 3: Kesabaran Bapa Kalendar Doa untuk Bangsa-Bangsa Hong Kong Apabila Rasul Paulus melawat Atena, "hatinya sedih melihat kota itu penuh dengan berhala- berhala" (Kisah 17.16). Sama seperti Atena pada abad pertama, di Hong Kong pun terdapat berhala di mana- mana. Orang di sana juga dibelenggu oleh 'Tiga Kutuk Masyarakat Cina' - maksiat, dadah dan judi. Berdoalah agar Tuhan memberi Jemaah kekuatan dan rahmat untuk menggunakan wibawa rohani untuk mengalahkan kuasa-kuasa jahat.
Datanglah Kepada Bapa Kita di Syurga HARI 20: 10 Ogos Berpeganglah kepada Tuhan Lukas 12:16-21 Orang kaya berfikir dia selamat dan gembira kerana dia mempunyai banyak harta. Tetapi Tuhan memberitahu kita bahawa kita seharusnya berpegang kepada-Nya dan bukan pada harta kita. BERDOALAH Mohon Tuhan untuk menolong anda membuat keputusan yang menyenangkan hati-Nya. BERTINDAKLAH Berikan satu daripada 'harta' anda, seperti sebuah mainan atau buku kegemaran anda, kepada orang lain. Minggu 3: Kesabaran Bapa Kalendar Doa untuk Bangsa-Bangsa Macau Beberapa tahun yang lalu, Macau diberi gelar, "Macau, kota Allah, tiada lagi yang lebih setia!" Pada hari ini, kesetiaan Macau adalah kepada tuhan-tuhan palsu dan kecabulan manusia. Perjudian adalah industri utama kota ini. Meskipun Injil telah diberitakan selama hampir 200 tahun, hanya terdapat 3,000 orang beriman (kurang 1% penduduknya). Berdoalah untuk suatu penembusan bagi penyelamatan jiwa. 29
Datanglah Kepada Bapa Kita di Syurga HARI 21: 11 Ogos Marilah Bersiap sedia 2 Petrus 3:9 Yesus akan datang kembali. Kita tidak tahu bila, tetapi kita seharusnya bersiap sedia. Ertinya, memastikan agar sikap yang tidak mengampuni sudah keluar dari hati kita. Adakah anda bersiap sedia? BERDOALAH Pujilah dan bersyukurlah kepada Tuhan kerana sudah ramai orang yang mendengar Injil, iaitu Berita Baik penyelamatan jiwa. Berdoalah agar lebih ramai yang mendengarnya. BERTINDAKLAH Tulislah surat kepada seorang penginjil untuk mendorong dia. 30 Minggu 3: Kesabaran Bapa
Datanglah Kepada Bapa Kita di Syurga Minggu 3: Kesabaran Bapa Adakah Tuhan bercakap dengan anda secara istimewa? Ambil masa sekarang untuk menulis apa yang dikatakan-Nya: 31
Datanglah Kepada Bapa Kita di Syurga Hari 22: 12 Ogos Bapa Kita Yang Mengasihi Mazmur 103:8-14 Dalam cerita Anak yang Sesat (Lukas 15.11-32) kita melihat bagaimana bapa menyambut anaknya kembali dengan kasih - "Dengan penuh kasihan, bapanya lari menemui dia, lalu memeluk, dan menciumnya." Walaupun kita telah melakukan sesuatu yang kita tahu tidak seharusnya dibuat, kita masih boleh kembali kepada Tuhan, Bapa kita di syurga yang amat mengagumkan. Dia seperti bapa yang di dalam cerita. Kita boleh berlari kembali ke dalam pelukan-Nya dan berkata kita memohon ampun. BERDOALAH Mohon maaf atas apa saja kelakuan yang tidak disukai Tuhan. Kembalilah kepada-Nya. Beritahulah Dia kita mengasihi-Nya. BERTINDAKLAH Tulislah Efesus 4.32 dengan cantik dan lekatkan di dalam bilik anda. 32 Minggu 4: Hati Bapa Kalendar Doa untuk Bangsa-Bangsa Singapura Singapura ditubuhkan sebagai koloni perdagangan British pada 1819. Ia bergabung dengan Persekutuan Malaysia pada 1963 tetapi dua tahun kemudian, ia keluar dan menjadi negara tersendiri. Pada hari ini, dua negara ini bertelingkah atas isu- isu seperti pembekalan air tawar ke Singapura, kerja-kerja penebusgunaan tanah Singapura, pembinaan jambatan, sempadan maritim, dan Pulau Pedra Branca/Pulau Batu Putih. Berdoalah untuk kedua-dua negara ini agar mencapai persetujuan atas isu-isu tersebut.
Datanglah Kepada Bapa Kita di Syurga HARI 23: 13 Ogos Menyampaikannya Mazmur 78:1-8 A dakah seseorang - mungkin ibu/bapa, mak cik, pak cik atau guru - yang mengajar anda tentang Tuhan dan kebaikan-Nya? Adakah anda mendengar dengan baik? Tuhan ingin anda belajar mengenai-Nya dan mengenal Dia, agar anda dapat menyampaikan berita baik itu kepada orang lain. BERDOALAH Agar Tuhan menolong kita belajar mengenai Dia dan mengenal Dia supaya kita bersedia untuk menyampaikan berita baik kepada orang lain. BERTINDAKLAH Adakah orang lain dalam keluarga anda Kristian? Adakah kamu sering mengadakan masa berdoa bersama? Jika tidak, tanyalah sekiranya kamu boleh memulakannya. Minggu 4: Hati Bapa Kalender Doa bagi Kanak- Kanak Anak Yatim Piatu Berdoalah agar mereka diperkenal kepada Allah Bapa, dan menikmati kasih-Nya sama seperti daripada ibu atau bapa. Agar mereka tahu dengan pasti bahawa Bapa di syurga menjaga mereka. 33
Datanglah Kepada Bapa Kita di Syurga HARI 24: 14 Ogos Jadilah suci Mazmur 119:9-11 Kawan-kawan mungkin cuba membawa kita melakukan hal-hal yang kita tahu salah, seperti menipu semasa peperiksaan, berbohong, mencuri barang orang lain atau kasar terhadap orang lain. Mazmur bertanya: Bagaimanakah seorang muda mempertahan kesucian hidupnya? Dengan hidup menurut firman Tuhan. BERDOALAH Agar kita benar-benar mencintai firman Tuhan. Agar kita mempunyai keberanian dan kekuatan untuk menolak pencubaan dan kelakuan yang salah. BERTINDAKLAH Fikirkan tentang cerita Daniel di dalam Perjanjian Lama. Daniel masih remaja ketika dia diambil dari rumahnya untuk tinggal di negara lain. Dia tetap percaya kepada Tuhan meskipun menghadapi banyak kesukaran. 34 Minggu 4: Hati Bapa Kalender Doa bagi Kanak- Kanak Anak-anak yang kehilangan ibu bapa kerana peperangan dan bencana Setengah daripada 57.4 juta orang yang harus berpindah kerana perang adalah anak-anak, dan jutaan telah dipisahkan dari keluarga mereka semasa kesusahan berlaku. Berdoalah agar mereka mendapat penghiburan dan ketenangan daripada Bapa mereka di syurga.
Datanglah Kepada Bapa Kita di Syurga HARI 25: 15 Ogos Tanpa cela Efesus 5:25-27 A llah Bapa mengasihi Jemaah. Jemaah terdiri daripada orang dari semua bangsa, negara dan peringkat umur, yang mengenal Yesus sebagai Penyelamat mereka. Kristus mencurahkan darah-Nya untuk menjadikan Jemaah bersih dan suci. BERDOALAH Agar kita jujur, setia dan taat kepada Tuhan. BERTINDAKLAH Tuhan memang sangat mengasihi setiap diri kita. Buatlah sekeping kad untuk seseorang dan beritahu mereka "Tuhan Mengasihi Anda". Minggu 4: Hati Bapa Kalender Doa bagi Kanak- Kanak Anak-anak yang kehilangan ibu bapa kerana penyakit AIDS dan penyakit lain Di seluruh dunia, terdapat 13.4 juta anak- anak di bawah umur 15 tahun yang kehilangan ibu atau bapa kerana penyakit AIDS. Pada tahun 2010, angka ini akan meningkat lebih daripada berganda, sehingga menambahkan kesukaran kepada ramai keluarga besar dan masyarakat. Berdoalah agar dalam kesunyian, mereka akan mengalami kasih Allah dan diperlakukan dengan baik. Berdoalah untuk program kesihatan kebangsaan dan gereja- gereja untuk membawa bantuan dan pendidikan, dan agar gereja serta negara bertindak untuk membantu menghalang HIV/AIDS daripada merebak. Berdoalah untuk 250,000 anak dan belia yang dijangkiti HIV/ AIDS pada setiap bulan. (State of the World's Children, UNICEF, 2000) 35
Datanglah Kepada Bapa Kita di Syurga HARI 26: 16 Ogos Pembela Orang Lemah Mazmur 82 Mazmur ini menyebut orang yang miskin, kekurangan, lemah dan ditindas. Sebilangan orang memperalat mereka, tetapi Tuhan mempedulikan setiap orang. Matius 25.31-46 adalah cerita tentang domba dan kambing. Kita menyedari bahawa terpulanglah kepada setiap orang untuk melakukan sesuatu supaya menolong orang yang dalam kekurangan. BERDOALAH Agar Tuhan menolong dan melindungi orang yang menolong orang miskin dan yang tidak diperlakukan dengan adil. BERTINDAKLAH Tanyalah guru kebaktian anak-anak atau ketua kelompok sel jika anda boleh melawat rumah anak yatim. 36 Minggu 4: Hati Bapa Kalender Doa bagi Kanak- Kanak Melindungi Anak- Anak Kira-kira 1.2 juta anak diseludup setiap tahun. Anak-anak ini sering ditangkap dan ditahan sebagai pendatang tanpa izin sebaik saja mereka sampai di tempat tujuan. Berdoalah agar anak- anak tidak harus 'dijual' (kepada kilang, ladang, rumah, lombong, dsb.) untuk memberi nafkah kepada keluarga miskin. Berdoalah agar anak- anak yang dijual tidak diperlaku seperti hamba abdi atau terus-menerus dipisahkan daripada keluarga mereka.
Datanglah Kepada Bapa Kita di Syurga HARI 27: 17 Ogos Sungguh-sungguh benar Amsal 10: 9; 11:1 Tuhan mahu kita jujur, adil dan benar - iaitu menjadi orang yang boleh dipercayai. Jika kita berbuat seperti itu, kita akan mengalami kedamaian dan keselamatan dalam Dia. BERDOALAH Agar kita ada hikmat dan keberanian melakukan semua hal, besar atau kecil, menurut cara Tuhan. BERTINDAKLAH Mintalah seorang yang lebih tua untuk memberitahu anda mengenai seseorang yang boleh dipercayai pada masa ini/lalu. Minggu 4: Hati Bapa Kalender Doa bagi Kanak- Kanak Kemiskinan Lebih setengah bilion anak berjuang untuk terus hidup dengan belanja di bawah $1 sehari. (Poverty Reduction Begins with Children, UNICEF, 2000). 19% daripada jumlah anak tidak mendapat air minum yang bersih. Berdoalah agar hidup seharian mereka dipeduli dengan cukup makanan dan pakaian. Berdoalah terutamanya untuk anak-anak yang tidak mendapat keperluan asas ini, agar Tuhan memimpin mereka kepada orang dan tempat yang boleh memberikan bantuan. 37
Datanglah Kepada Bapa Kita di Syurga HARI 28: 18 Ogos Kembalilah Hosea 6:1-3 A dakah kita melihat kejahatan berlaku di sekeliling kita? Ya, kerana bukan semua orang mengenal Tuhan atau hidup sesuai dengan perintah-Nya. Tetapi jangan kita khuatir atau putus harapan. Tuhan menguasai segala sesuatu; Dialah Tuhan yang Maha Kuasa. BERDOALAH Untuk orang Kristian yang melalui masa sukar agar tetap setia dan kuat dalam Tuhan. BERTINDAKLAH Berdoalah mengenai sesuatu yang dimuatkan dalam surat khabar hari ini. 38 Minggu 4: Hati Bapa Kalender Doa bagi Kanak- Kanak Anak-anak yang menderita kerana kemarahan dan kekejaman di rumah mereka Berdoalah agar kehadiran Tuhan dapat menyembuhkan serta menghiburkan mereka, dan memberi ibu bapa mereka kedamaian untuk kebaikan keluarga mereka. Berdoalah agar pemerintah campur tangan dengan berkesan untuk melindungi anak- anak daripada kekejaman.
Datanglah Kepada Bapa Kita di Syurga Minggu 4: Hati Bapa Adakah Tuhan bercakap dengan anda secara istimewa? Ambil masa sekarang untuk menulis apa yang dikatakan-Nya: 39
Datanglah Kepada Bapa Kita di Syurga Hari 29: 19 Ogos Menyenangkan Hati Bapa kita di syurga Lukas 15:8-10 Adakah anda ingat apabila anda melangkah untuk pertama kalinya, atau semasa gigi pertama anda tumbuh, atau semasa anda mula-mula memanggil "mama" atau "papa"? Tentu sekali ibu bapa anda ingat. Dan mereka sangat gembira. Begitu juga, Bapa anda di syurga amat gembira apabila anda mula-mula bercakap dengan Dia. Dia ingat kerana Dia benar-benar mengasihi anda. Sebagaimana Dia memelihara burung dan bunga, Dia juga menjaga anda. Sebenarnya, anda lebih penting daripada burung dan bunga. Anda sangat penting, sehingga kini Dia menyediakan rumah untuk anda di atas sana. Teruslah mengasihi Dia dan bercakap dengan Dia setiap hari. BERDOALAH • Agar setiap hari kita bersyukur kepada Bapa kita di syurga kerana Dia menyertai kita dan kita mahu menyenangkan hati-Nya. Agar kita bercakap kepada-Nya pada setiap masa dan ingat memanggil Dia apabila kita memerlukan pertolongan. BERTINDAKLAH Baca dengan kuat Mazmur 131. Hafal satu ayat yang anda suka. 40 Minggu 5: Kesukaan Bapa Kalender Doa bagi Kanak- Kanak Di tengah-tengah pergaduhan Pada tahun 1990-an, lebih 2 juta anak meninggal kerana pergaduhan yang bersenjata. Terdapat kira-kira 200,000 askar anak-anak yang dipaksa untuk berperang di Republik Demokratik Congo, dan ribuan lagi di tempat lain. Berdoalah agar anak-anak tidak digunakan sebagai ejen perang melainkan sebagai utusan damai.
Datanglah Kepada Bapa Kita di Syurga HARI 30: 20 Ogos Dia suka memberi kepada kita Ulangan 30:1-6 Bapa kita suka memberkati kita. Tetapi kita tidak akan menikmati berkat-Nya jika kita tidak mengerti dan tidak mengikut peraturan-Nya - mentaati Dia dengan segenap hati, akal dan jiwa, seperti yang diperintahkan-Nya. Siapapun kita, pengharapan kita adalah dalam Tuhan. Allah berfirman, "Nasihatilah orang yang kaya dengan harta dunia, supaya jangan sombong dan jangan bergantung kepada barang-barang yang tidak tetap, seperti kekayaan. Berharaplah kepada Allah yang mengurniai kita segala sesuatu dengan berlimpah-limpah untuk dinikmati" (1 Timotius 6.17). BERDOALAH • Agar kita memandang Tuhan untuk memberi kita apa yang kita perlu. Agar kita ingat orang miskin dan orang yang kekurangan. BERTINDAKLAH Bawalah makanan lebih ke sekolah untuk dikongsikan dengan seorang kawan pada masa rehat. Minggu 5: Kesukaan Bapa Kalender Doa bagi Kanak- Kanak Di tengah-tengah ketidakadilan 20 juta anak terpaksa lari dari rumah mereka kerana pergaduhan dan pelanggaran hak asasi manusia. Berdoalah agar Tuhan membela dan melindungi anak-anak. 41
Datanglah Kepada Bapa Kita di Syurga HARI 31:21 Ogos Jadilah abang atau kakak 2 Timotius 2:2 A nak-anak suka meniru orang dewasa. Mereka juga suka mengikut remaja yang lebih tua dan meniru perbuatan mereka. Begitu juga, adik atau sepupu atau kawan anda yang lebih muda suka mengikut anda. Adakah anda menolong mereka untuk mengikut hal yang benar dan mentaati ibu bapa mereka? BERDOALAH • Agar anda menjadi anak yang taat. • Untuk abang dan kakak atau orang yang anda boleh ikut. Untuk ibu bapa apabila mereka kelihatan terlalu sibuk dan tiada masa dengan anda. BERTINDAKLAH • Beritahulah ibu bapa/datuk nenek/ kakak anda bahawa anda mohon maaf apabila tidak mentaati mereka. Bersikap baiklah kepada adik-adik anda dan bermainlah dengan mereka. 42 Minggu 5: Kesukaan Bapa Kalender Doa bagi Kanak- Kanak Anak-anak menderita kerana penyakit atau kecacatan Kira-kira 30,000 anak di bawah umur 5 tahun meninggal setiap hari, kebanyakannya disebabkan oleh sesuatu yang boleh dihalang. Misalnya, di Sub- Sahara Afrika, 3,000 orang meninggal kerana malaria pada setiap hari. Berdoalah agar di tempat-tempat di dunia ini yang tidak ada orang, sarana atau sumber yang dapat menolong, Tuhan akan menolong dan menyembuhkan anak- anak.
Datanglah Kepada Bapa Kita di Syurga HARI 32: 22 Ogos Tunjukkan kasih kepada orang lain Mikha 7:18-19 Tuhan berkata, Dia mengasihi ANDA. Kasih-Nya tidak pernah berubah dan kasih-Nya besar. Kasih-Nya sampai kepada orang miskin, lemah, bahkan orang jahat. Dia mahu kita mengasihi orang lain seperti cara itu. Apabila kita mengasihi orang lain, kita memberitahu mereka dengan kasih kita bahawa Tuhan mengasihi mereka. Semasa kita mengasihi orang lain, kita juga memberitahu Tuhan bahawa kita mengasihi Dia. BERDOALAH • Agar kita bersyukur atas kasih Tuhan. • Agar kita mengasihi orang yang tidak mengasihi kita. Agar kita menunjukkan kasih kepada orang yang tidak dikasihi oleh sesiapapun. BERTINDAKLAH Jadilah kawan kepada seseorang yang tiada kawan di sekolah. Minggu 5: Kesukaan Bapa Kalender Doa bagi Kanak- Kanak Anak-anak untuk mengalami Pemerintahan Tuhan Di antara 8,000 dan 10,000 anak dibunuh atau dicacatkan oleh periuk api setiap tahun. Berdoalah agar Pemerintahan yang diumumkan Yesus boleh menjadi nyata kepada anak-anak yang dalam bahaya. Agar Tuhan mengubah keadaan mereka dan mereka tahu bahawa Dia bekerja dan agar mereka mengalami sedikit syurga di bumi. 43
Datanglah Kepada Bapa Kita di Syurga HARI 33: 23 Ogos Tuhan menerima 'mohon maaf' kita Yunus 3:1-10 P uji Tuhan kerana menjaga Malaysia sehingga selamat. Tsunami, denge, banjir melalui kita tanpa kesan yang besar. Tuhan mendengarkan doa kita. Tuhan mahu seluruh Malaysia datang kepada-Nya. Tuhan berkata bahawa jika umat-Nya berdoa dan meninggalkan perbuatan jahat, Dia akan mendengar dari syurga. Kita perlu mengongsikan mesej ini dengan orang lain. BERDOALAH • Untuk orang yang memasang sistem amaran untuk mempersiap kita apabila ada bahaya yang berlaku. • Agar negara-negara di rantau ini bekerjasama dan menjadi kawan yang baik. Agar anak-anak Tuhan berdoa siang dan malam untuk melawan kejahatan di negara kita. BERTINDAKLAH Anda boleh menyertai kami untuk mendoakan negara kita. Log masuk ke 44 Minggu 5: Kesukaan Bapa Kalender Doa bagi Kanak- Kanak Anak-anak tidak cukup makanan 150 juta anak di bawah umur 5 tahun tidak cukup makanan. 56% anak di bawah 5 tahun di Bangladesh agak kurang berat badan. Berdoalah untuk anak-anak yang sakit perut pada masa ini dan mereka yang hilang kekuatan dan keinginan untuk hidup. Berdoa juga untuk anak-anak yang tidak cukup makanan agar dilindungi daripada penyakit dan pertumbuhan yang terbantut.
Datanglah Kepada Bapa Kita di Syurga HARI 34: 24 Ogos Kongsikan apa yang ada Lukas 10:25-37 Siapakah yang anda ingin contohi dalam cerita ini? Imam, orang Lewi atau orang Samaria? Yesus memilih orang Samaria. Mengapa? Orang Samaria menunjukkan bahawa dia murah hati. Dia menolong orang yang ada keperluan. Bukan itu saja, dia membayar orang untuk menjaga mangsa tersebut. Di Malaysia, orang memberi apabila ada keperluan, seperti kemurahan hati yang ditunjukkan untuk menolong mangsa Tsunami. Apabila kita orang Kristian mengongsikan apa yang ada pada kita, kita menunjukkan bahawa kita mempunyai Bapa di syurga yang 'suka memberi'. BERDOALAH • Agar kita menjadi pemberi yang gembira. Kita boleh memberi masa, wang atau kasih. Agar kita orang Kristian bertindak dengan cepat apabila ada keperluan di kalangan masyarakat kita. BERTINDAKLAH Hafallah ayat ini: "Ada orang yang suka memberi tetapi masih bertambah kaya. Ada orang yang kedekut, tetapi bertambah miskin pula. Orang yang murah hati akan menjadi makmur. Orang yang suka menolong akan ditolong juga." (Amsal 11.24-25) Minggu 5: Kesukaan Bapa Kalender Doa bagi Kanak- Kanak Anak-anak yang menghisap gam dan dadah Sekurang-kurangnya dua pertiga anak-anak jalanan di Mesir terlibat dalam penyalahgunaan dadah. Berdoalah agar kelaparan jasmani, emosi dan rohani mereka dipenuhi oleh Tuhan dan bekalan daripada-Nya. 45
Datanglah Kepada Bapa Kita di Syurga HARI 35: 25 Ogos Tuhan pemerintah atas semua Mazmur 22:27-28 Siapakah Raja Lautan? Langit? Angkasa lepas? Yesus ialah Raja atas raja. Siapakah Bos Malaysia? Amerika? Indonesia? China? Orang berkuasa memerintah bangsa-bangsa. Ada yang baik, ada juga yang jahat, tetapi Tuhan memerintah atas semua mereka. Dia mempunyai segala kuasa dan kadang-kadang Dia mengizinkan pemerintah yang jahat untuk memerintah, tetapi Dia masih memberi mereka peluang untuk berubah. Suatu hari nanti, Dia akan mengambil semula setiap bangsa dan memerintah atas semuanya. Tuhanlah yang memerintah! BERDOALAH • Untuk negara yang pemerintahnya jahat, yang tidak membenarkan rakyat mereka untuk percaya kepada Tuhan. Agar berita baik tentang kasih Bapa kita akan sampai kepada setiap bangsa. Untuk pemerintah dan pemimpin yang dapat digunakan untuk rancangan Allah. BERTINDAKLAH Kajilah satu negara yang tidak membenarkan Injil diberitakan (misalnya Korea Utara) dan isytiharkan 'pintu terbuka' untuk mereka pada hari ini, dalam Nama Yesus. 46 Minggu 5: Kesukaan Bapa
Datanglah Kepada Bapa Kita di Syurga Minggu 5: Kesukaan Bapa Adakah Tuhan bercakap dengan anda secara istimewa? Ambil masa sekarang untuk menulis apa yang dikatakan-Nya: 47
Datanglah Kepada Bapa Kita di Syurga Hari 36: 26 Ogos Kita ada berkat Roma 8:12-17 Yesus, Raja atas raja, Tuhan atas tuhan berfirman bahawa orang yang mengikut Dia adalah saudara-saudara-Nya. Anda adalah saudara-Nya jika anda percaya kepada-Nya. Ertinya, anda menjadi rakan kongsi dalam segala yang ada pada-Nya! Semua milik Allah adalah milik-Nya juga. Kita adalah anak-anak dalam kerajaan Tuhan. Oleh itu, kita perlu berkelakuan seperti putera dan puteri. Roh Allah akan menolong kita. BERDOALAH • Mohon ampun kepada Bapa kita kerana kita tidak berkelakuan seperti anak-anak-Nya. Agar kita tahu bagaimana menggunakan berkat-Nya untuk membawa kebaikan kepada orang lain. BERTINDAKLAH Tolonglah seorang kawan yang tidak pandai membuat kerja rumahnya. 48 Minggu 6: Berkat Bapa Kalender Doa bagi Kanak- Kanak Anak-anak yang terlibat dalam jenayah Berdoalah agar mereka dibicara dengan adil dan hukuman yang dijatuhkan sesuai dengan umur mereka, dan agar tempat tahanan mereka dapat memberikan pengharapan dan harga diri. Berdoalah agar gereja terlibat dalam program bantuan, penjagaan dan pemulihan.
Datanglah Kepada Bapa Kita di Syurga HARI 37: 27 Ogos Janji adalah janji Yosua 24:15 Yosua mencontohi Musa semasa dia masih orang muda. Kemudian, dia menjadi pemimpin. Dia melihat semua yang dilakukan Tuhan. Tuhan membelah Laut Gelagah agar mereka dapat melintasinya. Dia memberi mereka air dari bukit batu. Dia mengirimkan burung agar mereka ada daging untuk dimakan semasa di gurun. Dia mengalahkan semua musuh mereka. Dia menunaikan janji-Nya untuk membawa mereka ke tanah mereka sendiri. Apabila dia sudah tua, Yosua tidak melupakan janjinya. Dia memberitahu orang ramai bahawa dia dan keluarganya akan melayani Tuhan sahaja. Marilah kita juga membuat janji yang sama untuk sepanjang masa - "Tetapi bagi aku dan keluargaku, kami hendak mengabdi kepada TUHAN.'' BERDOALAH • Mohon ampun kepada Tuhan atas masa- masanya kita tidak mengikut Dia. Ambil keputusan untuk menyenangkan hati Tuhan dan berbuat yang benar, dan tidak mengikut orang lain. • Agar anda dan keluarga akan bersinar untuk Yesus. BERTINDAKLAH Tulislah janji anda kepada Tuhan untuk menjadi anak-Nya dan melayani Dia. "Saya berjanji . . ." Minggu 6: Berkat Bapa Kalender Doa bagi Kanak- Kanak Anak-anak di penjara Di seluruh dunia, lebih 1 juta anak dipenjarakan. Ramai dipenjara kerana kesalahan kecil seperti bergelandangan, meminta sedekah, merokok atau ponteng sekolah. Berdoalah agar apapun latar belakang, mereka masih dapat mengalami pengampunan Tuhan yang membebaskan. 49
Datanglah Kepada Bapa Kita di Syurga HARI 38: 28 Ogos Sungguh-sungguh berubah 2 Timotius 3:14-17 Kita boleh mengikut ibu dan bapa ke gereja, tetapi hati kita mungkin tidak merasakan apa- apa terhadap Tuhan. Secara luaran, kita mungkin melakukan semua hal 'Kristian' yang baik, tetapi semua itu tidak dapat menjadikan kita anak Tuhan. Kita menjadi anak-Nya apabila kita meminta Yesus masuk ke dalam hati kita dan menjadi ketua. Apabila kita membiarkan Roh Allah untuk memimpin kita ke jalan yang benar, kita akan diubah dan menjadi seperti Yesus. Orang lain akan melihat perubahan itu. BERDOALAH • Mohon Yesus masuk ke dalam hati anda dan menjadi ketua. Agar niat kita ikhlas untuk mengasihi Tuhan dan hidup bagi-Nya. BERTINDAKLAH Bacalah 1 Yohanes 2.15-17. Tulislah ayat-ayat dengan jelas dan letakkan di atas meja anda untuk mengingatkan anda setiap hari. 50 Minggu 6: Berkat Bapa Kalender Doa bagi Kanak- Kanak Anak-anak didera Berdoalah agar mereka dimampukan untuk mengampuni pendera (fikirkan anak-anak yang menderita kerana didera secara fizikal atau seksual atau trauma perang), agar mereka dibebaskan daripada kepahitan, sehingga dapat hidup tanpa diganggu oleh masa lalu.
Datanglah Kepada Bapa Kita di Syurga HARI 39: 29 Ogos Guru-guru kita 2 Raja 2:2-12 KUIZ: Siapakah Elia? Dia terkenal kerana apa? Siapakah Elisa? Apakah yang ditinggalkan Elia? Apakah yang diberi oleh Tuhan kepada Elia? Elia seorang wira yang agung di dalam Perjanjian Lama. Pada hari ini, 'Elia-Elia' kita adalah ibu bapa, pastor, guru Sekolah Minggu, dan pemimpin gereja. Mereka menyampaikan pengetahuan mereka tentang Bapa kita di syurga, kepada kita. Kita mesti selalu menghormati mereka, dan menolong mereka menyampaikan apa yang kita sudah pelajari, kepada orang lain. BERDOALAH • Memohon dua bahagian Roh Allah untuk ibu bapa, pemimpin gereja dan guru Sekolah Minggu. • Untuk pemimpin baru yang rela mengajar. Untuk latihan yang baik dalam Firman Tuhan supaya dapat disampaikan kepada orang lain. BERTINDAKLAH Tulislah sepucuk surat untuk berterima kasih kepada ibu bapa anda atau guru sekolah minggu atas kerja keras mereka. Minggu 6: Berkat Bapa Kalender Doa bagi Kanak- Kanak Anak-anak yang menjual diri sendiri Berdoalah untuk hikmat dan pilihan lain bagi anak-anak yang berada dalam keadaan yang menawarkan 'penyelesaian cepat' yang mungkin mendatangkan akibat yang sangat buruk. Berdoalah agar mereka tertarik oleh Bapa, dan tidak diperangkap oleh kejahatan. Berdoalah agar anak-anak yang mudah terpengaruh akan mengenal siapa yang harus dipercayai, dan tertarik kepada orang baik-baik yang dapat menolong mereka. 51
Datanglah Kepada Bapa Kita di Syurga HARI 40: 30 Ogos Diselamatkan untuk hidup lagi Daniel 6:25-28 Raja Darius tidak dapat tidur sepanjang malam. Sebaik saja pagi esoknya, dia berlari ke lubang singa. Adakah Daniel masih hidup? Adakah Allah melindungi dia? Ya! Mulut singa ditutup rapat. Raja itu sangat gembira kerana dia memang mengasihi Daniel. Kemudian, dia memberi perintah kepada semua orang, bangsa, dan orang dari segala bahasa di bawah kerajaannya untuk menyembah dan menghormati Allah yang disembah oleh Daniel. Sebagai anak-anak Tuhan, kita boleh menunjukkan kepada orang Malaysia bahawa Tuhan yang kita sembah boleh memberkati Malaysia. Tuhan bekerja dengan amat berkuasa dalam hidup Daniel. Dia boleh juga berbuat yang sama bagi kita. BERDOALAH • Agar semua orang Malaysia bebas memilih untuk percaya kepada Bapa kita. Agar Malaysia menjadi kawan baik kepada setiap negara. Agar orang Kristian di Malaysia menjadi seperti Daniel untuk memenangi orang bagi Yesus. BERTINDAKLAH Kibarkan bendera Malaysia untuk memperingati Hari Merdeka. 52 Minggu 6: Berkat Bapa Kalender Doa bagi Kanak- Kanak Pekerja anak-anak 246 juta anak di seluruh dunia sedang diperalat untuk bekerja, sering kali dalam persekitaran yang berbahaya seperti di lombong atau kilang atau di tempat mana mereka terdedah kepada bahan yang sangat berbahaya. 5.7 juta anak bekerja dalam keadaan yang amat dahsyat, hingga bagaikan terbelenggu dalam pekerjaan hamba. Berdoalah agar tenaga kerja anak-anak yang dipaksakan tidak meningkat, melainkan berhenti. Berdoalah agar orang yang memperalat anak-anak akan dipertanggungjawab. Berdoalah agar pemerintah, syarikat dan organisasi akan bekerjasama dengan gereja untuk menghapuskan masalah ini.
Datanglah Kepada Bapa Kita di Syurga HARI 41: 31 Ogos Kepala, bukan ekor Ulangan 28:1-14 Malaysia sebuah negara yang diberkati. Kita mempunyai hujan dan matahari sepanjang tahun. Kita ada pantai laut dan gunung. Kita ada keamanan, dan cukup makanan untuk semua. Tuhan sudah memberkati Malaysia. Jika Malaysia mengikut Firman Tuhan, berkat kita akan melimpah kepada orang lain di sekeliling. Marilah terus mengikut jalan Tuhan agar kerja keras kita membawa hasil yang baik. Musuh kita akan lari. Tanah kita akan terus memberikan hasil yang banyak. Bilangan orang kita akan meningkat. Tuhan akan menjadi Tuhan kita. Kita akan menjadi kepala, bukan ekor. BERDOALAH • Agar orang Kristian membawa berkat kepada negara ini dengan menjalankan bisnes yang jujur. Untuk ibu bapa kita supaya kuat dalam hal melakukan yang benar di tempat kerja mereka. Agar orang Kristian menarik orang lain supaya datang kepada Yesus melalui kelakuan mereka. BERTINDAKLAH Pilih satu ayat di dalam Mazmur 37 untuk dihafal. Minggu 6: Berkat Bapa Kalender Doa bagi Kanak- Kanak Salah guna Internet Kira-kira 1 juta anak-anak diperalat dalam industri seks setiap tahun. Hal ini didorong terutamanya oleh permintaan tempatan, walaupun pelancongan seks juga menjadi masalah besar. Internet ada potensi untuk mempromosi hal ini dan menyebarkan pornografi anak-anak pada peringkat global. 53
Datanglah Kepada Bapa Kita di Syurga HARI 42: 1 September Tabir yang terakhir Wahyu 5:9-14 Tidak lagi diejek! Tidak lagi dimarahi! Tidak lagi menangis! Tidak lagi berlawan! Harinya akan tiba apabila Tuhan membawa setiap suku, bahasa, orang dan bangsa lalu menjadikan mereka satu kerajaan imam yang melayani Dia. Mahkota sedang menanti setiap orang yang percaya kepada Yesus. Jangan ketinggalan! Marilah berjaga dan berdoa sehingga Tabir yang Terakhir ditutup. BERDOALAH • Agar kehadiran dan kemuliaan Tuhan memenuhi bangsa-bangsa. Agar semua orang di dunia mengenal Yesus. BERTINDAKLAH Belajarlah satu lagu dalam bahasa lain, misalnya, satu lagu Rusia. Nyanyikan lagu itu dan berdoalah agar orang Rusia datang kepada Yesus. 54 Minggu 6: Berkat Bapa Kalender Doa bagi Kanak- Kanak Anak-anak tidak menghadiri gereja Berdoalah agar gereja mengutamakan pengajaran kepada anak- anak, serta penjangkauan dan permuridan anak- anak yang tidak menghadiri gereja. Berdoalah agar anak- anak mempunyai Alkitab dalam bahasa sendiri, dan bahan-bahan mudah diperoleh serta diedarkan dengan harga murah kepada semua.
Datanglah Kepada Bapa Kita di Syurga Kesaksian Anda Berkuasa, Oleh itu Sila Kembalikan Borang Ini Kepada Kami Terima kasih kerana mengambil bahagian dalam Terangi Bangsa Kita 2005. Kami amat menghargai jawapan balas anda sebagai rakan dalam gerakan doa bagi bangsa kita. Sila berikan butir-butir kesaksian yang tepat atau laporan agar kita dapat mendorong orang lain. Doa-doa yang dijawab semasa atau selepas 40 hari: Mahukah anda ditambahkan pada senarai YA ❏ TIDAK penerima surat kami? ❏ Gelaran: ___________________________ Nama Penuh: _______________________ Alamat: ___________________________ Mahukah anda mendapatkan maklumat atau bantuan mengenai: _________________ Poskod: _________ Tel/Fax: ____________________________ Berdoa 24-Jam bagi Malaysia YA ❏ E-mel: _____________________________ Latihan dan seminar mengenai doa Nama gereja atau kelompok doa: Nama orang yang turut terlibat dalam kelompok anda (jika berkenaan): Sila kembalikan kepada: Komisi Doa NECF Malaysia Alamat: 32, Jalan SS 2/103, Petaling Jaya 47300 E-mel: prayer@necf.org.my atau Faks: 03-77291139 Adakah kesaksian yang jelas atau mendorong yang anda sudah dengar atau alami selama 40 hari ini? 55